QUINT Magazin
S QUINT Magazin isch e Basler Schielermagazyyn.

S'isch s'europawitt grösste Printmedium, wo ussschliesslig dur Schieler produziert wird. Jööhrlig wärde zwüsche drey und vier Ussgoobe publiziert.

Entstehig 
Im Johr 2017 isch d'Idee fürs Magazyyn während ere Diskussion vom Stanislaw Zytynski, em Nima Zarnegin und ihrer Klasselehrerin Barbara Schmitz über postfaktischi Politik und populistischi Mediebrichterstattig entstande. Bsunders d'Unzueverlässigkait vo de Medie isch e wichtige Gsprööchsgegestand gsy.

Nach dääre Diskussion hän dr Stanislaw Zytynski und dr Nima Zarnegin drmitt aagfange, ihri Mitschielerinne und Mitschieler aazspräche, und so e ersti Redaktion, bschdändig uss säx Persone, zämmezstelle.

Verain 
Zums Magazin unterstütze, hän sie dr gemainnützigy Verain QUINT (friehner "Cerisier") gründet. Sytdäm het sich s'Team stetig vergrösseret und bestooht mittlerwyyle uss Dutzende Mitglieder uss allne Basler Gymnasie und Fachmaturitätsschuele.

Produggt 
Aktiv an de Magazyyn bedailigt sin jewyyls zwüsche 20 und 30 Jugendlichi.

Jeedi Ussgoob drääit sich um e bestimmts Thema, wie zum Byspiil: Laideschaft, Syschdeem, oder dr Umgang mit Gschicht und Territorialrächt. Daas Thema wird denn im ganze Heftli in Form vo Artikel behandlet. S'Magazyyn wird mit Grafike, Bilder und wittere Illustratione gstaltet. In jedere'n Ussgoob findet sich au e Politik- sowie e Kulturdail.

Verdailig 
D'Ussgoobe vom Magazyyn wärde in Mittelschuele in Basel verdailt und ussgleggt und erraiche'n eso bis zu 13'000 Schieler und Schielerinne im ganze Kanton Basel-Stadt. QUINT het dodrfyyr Zyttigsboxe'n uffgstellt. Pro Ussgoob wärde'n öbbe 1'500 Exemplaar druggt.

Sämtligi Artikel, alle bisher publizierte Magazyyn, sowie Multimediaproduktione wärde'n usserdäm uff dr Websitte und Social-Media-Konti vo dr Schielerorganisation veröffentlicht.

Eebefalls glischdet wärde die veröffentlichte'n Artikel in de Datenbanke vo dr Schwyzer Mediedatebangg und Swissdox.

Finanzierig 
QUINT finanziert sich dur Inserat in de Magazyyn sowie dur Unterstützig von Gönner und Gönnerinne. Ein Byspiil dodrfyr isch d'Sulger-Stiftig, wo d'Druckkoste'n übernimmt.

Dr Verain QUINT isch besträbbt, langfristigi Partnerschafte'n yyzgoo, zum d'Finanzierig vo wyttere Projäggt, wie die Videoabtailig, z sichere.

Vorstand 
Quint wird voneme Vorstand glaitet. Im Letschtere sin d'Abtailige Finanze, Online, Social Media, Lektorat und d'Chefredaktion Mitglied verdrätte.

Im aktuelle Vorstand nämme'n Yysitz:

 Helena Quarck (Presidäntin)
 Celina Reinau (Vizepresidäntin)
 Yannick Emmanuel Hautle (Byysitzende)
 Joëlle Schneider (Kassière)
 Katharina Faber (Byysitzendi)
 Milo Tobler (Byysitzende)

Alumni 
Zu de'n Alumni vom Verain QUINT ghööre einigi bemerkenswärti Journaliste, Politiker, und Aktiviste.

Under andere:
 Nadia Tamm, Autorin
 Andrea Marti, Journalistin
 Jonas Lüthy, Politiker
 Philippe Kramer, Politiker/Aktivist
 Christian Dimitrov, Student

Quälle 

Zitschrift us de Schwiz
Basler Medie